প্রধান মন্ত্রী নরেন্দ্র মোদীগী লুচিং মখাদা কেন্দ্র সরকারনা ভারত্তা মপাঙ্গল কনবা অমসুং শেল চংদবা রিজনেল এভিএসন সিস্তেম অমা লৈহন্নবা অচৌবা থবক অমা পাইখৎখিবা চহি মরি শুখ্রে। উরান স্কীম অসিনা পীরিবা কান্নবা অসি শীংথানীংঙাই ওই, মসিনা হান্না খুদোংচাবা ফংদনা লৈরম্বা লমদমশিংদা এয়র কনেক্তিবিতী লৈহল্লে।
দরভঙ্গা, ঝারসুগুরা, কদপা, নাসিক, বেলগাবী, জগদলপুর, হুবলী অমসুং কিশানগর অসিগুম্বা রিজনেল এয়রপোর্তশিং শেমগৎপা অমসুং চাউথোকপা অসিনা চহি মঙাগী মমাং ফাওবদা এক্সপ্লোর অমত্তা তৌদনা লৈরম্বা লমদমশিং (কার্গো গুম্বা) অসিদা অনৌবা শেন্মীৎলোনগী খুদোংচাবশিং ফংহনদুনা ভারতকী এভিএসন মেপতা অনৌবা লমথুংফমশিং অমসুং মরী লৈনবশিং হাপচিনবা ঙমহনখি।
খুদম ওইনা, নীং খা তমখিবা মতমদা শাখিবা, ইং কুমজা ১৯৫০দগী ১৯৬২ ফাওবা মপুং ফানা মথৌ তৌরম্বা দরভঙ্গা এয়রপোর্ত অসি এভিএস মেপতগী লৌথোকখি। এয়রস্ত্রিপ অসি উরান স্কীমগী মখাদা রিভাইস তৌখি অমসুং মসি হৌজিক্তি লৈবাক অসিগী লেমহৌরিবা শরুকশিংগা ফাওননবা বিহারগী অৱাংথাংবা মরু ওইবা গেতৱে অমা ওইনা উবা ঙমখ্রে। এয়রপোর্ত অসিনা মরু ওইবা শহর তরুক্তগী ১০ ফাওবগা কনেক্তিবিতী ফংহল্লি অমসুং হৌজিক্কী ওইনা চহি অমদা পেসেঞ্জর ১৫০,০০০ হেন্না হেন্দল তৌরি।
বেলগাবী এয়রপোর্তনা এজুকেসন হব অমা ওইরিবা বেলগামদা মহৈরোয়শিং চৎথোক-চৎশিন তৌবদা মতেং পাংখি। এয়রপোর্ত অসি কার্গো ওপরেসনশিং তৌবদসু শীজিন্নরি অমসুং অথুবদা ফ্লাইৎ ত্রেনিং স্কুল অমা হাংলগনি – চহি খরগী মতমগী মনুংদা। মসিগা মান্ননা অসামদা লৈরিবা রুসি এয়পোর্তনা হৌজিক্কী ওইনা অসামগী মরু ওইবা জিলা মরিদা লোইননা নোংচুপ বেঙ্গল, মেঘালয় অমসুং ভুতানগী শরুক খরা অসিদা খুদোংচাবা ফংহল্লি।
অনিশুবা লাঞ্জাওগী মতমগী অরিবা মফম ওইরিবা ওরিশাগী ঝারসুগুরাদা অসি ২০১৯দা মথৌ তৌনবগীদমক অমুক হন্না শেমগৎখি। মসিগী মমাংদা ওরিশাগী নোংচুপ থংবা লমদম পুম্বা অসি খুদোংচাবা ফংদনা লৈরমখি অমসুং ওরিশাগী অমত্তা ঙাইরবা এয়রপোর্ত অসি ভুবনেশ্বরদা লৈরমখি, মসি ঝারসুগুরাগী কি.মি. ৩৩৯ লাপনা লৈ। চয়োল অমদা এয়রক্রাফ ১৪০ পাইবগা লোইননা ইং কুমজা ২০২০-২১দা পেসেঞ্জর ২০০,০০০ হেন্না এয়রপোর্ত অসিনা হেন্দল তৌখি। স্কীম অসিনা হিমাচল প্রদেশ অমসুং উত্তরাখন্দ অসিগুম্বা মনুং হঞ্জিনবা মফমশিংদা রুৎ ১৬ হেন্না এক্সেস তৌদুনা হেলিকোপ্তরগুম্বা এয়র ত্রান্সপোর্তকী অনৌবা মোদশিংসু ফংহনখ্রে।
উরান স্কীমনা হীরম অসিগী নাকল অমদা হায়বদি এয়রলাইন ওপরেতরশিংগী মায়পাকপগী ৱারী কয়া তাহনবা ঙমখি। ঐখোয়না অনৌবা রিজনেল কেরিয়রশিংগী মশিং খোঙজেল য়াংনা হেনগৎলকপা উবা ফংখি, খরা অমনা উরান মোদেলদা মখোয়গী বিজিনেসশিং অদু হোংলকলি: রিজনেল কনেক্তিবিতী স্কীম - উরানদা য়াওরকপা এয়রলাইন ওপরেতরশিংগী মশিং অসি হৌখিবা চহি অনিদা মঙাদগী ১১দা হেনগৎখ্রে।
মসিগী মথক্তা, ঐখোয়না কোবিদ-১৯না থোকহনবা অপনবশিং লৈজরবসু হৌখিবা চহিদা এয়রপোর্ত তরেৎ, হেলিপোর্ত অনি অমসুং ৱাতর এরোদ্রোম অমা ওপরেস্নেলাইজ তৌবা ঙমখি। মসিগী মরম মসিদা পীরি।
ঐখোয়গী মেত্রো রুৎশিং অসিদি মপুং ফানা খুদোংচাবা ফংলে অমসুং দিল্লী অমদি মুম্বাইগুম্বা মরু ওইবা এয়রপোর্তশিং অসিদি মখোয়গী পেসেঞ্জর-হেন্দলিং কেপাসিতীশিং অসি মায়পাকপগী পনখৈ হান্ননা য়ৌবা ঙমখ্রে। সিবিল এভিএসনগী গ্রোথকী মাংদা লৈরিবা লম্বেল অসি রিজনেল অমসুং রিমোৎ কনেক্তিবিতী হেনগৎলকপা অমসুং খুদোংচাবা ফংবা ৱাৎপা নত্ত্রগা ফংদবা এয়রপোর্ত/এয়রস্ত্রিপ কয়া অমা শেমগৎপা অমসুং খুদোংচাবা ফংহনদুনা লম্বী য়াৎপা ঙমগনি হায়বা অসি মহৌশানা তাবনি।
মসিনা সিবিল এভিএসন অসি থাক ৱাংবা কাংলুপকী ত্রান্সপোর্তেসন মখল অমা ওইরম্বদগী, পি.এম.গী ভিজনগী মখাদা অসুম্না হায়রম্বা - কনাগুম্বা মীওই অমনা “হৱাই চপ্পল” অমা তোংদুনা “হৱাই জহাজ” অমদা চৎপা য়াবা ত্রান্সপোর্তেসন অমা ওইহন্নবা মরু ওইবা অহোংবা অদু পুরকপা ঙমগনি।
ভারত্তা লাক্লিবা তেলিকোম রিভোল্যুসন অসিগুম্না এয়র ত্রেবেলগী দেমোক্রেতিজেসন তৌবা অমসুং সিবিল এভিএসনগী হাই-ভোল্যুম, লো-কোস্ত মোদেল অমা পুথোরকপা অসিনা এয়র কার্গো গুম্বা মরী লৈনবা সেক্তরশিংদা চাউনা কান্নবা অমা ওইরগনি, কোবিদ-১৯গী মতমদা মসি শীংথানীংঙাই ওইনা কান্নখি। ইন্তর্নেস্নেল কার্গো বিজিনেসতা ভারতকী কেরিয়রশিংগী শিয়র অসি হৌখিবা চহি অনিদা ২%দগী ১৯%দা হেনগৎখি।
লোকদাউন মনুংদা এয়র কার্গোনা তঙাই ফদবা পোৎলমশিংতা নত্তনা ঐখোয়গী লৌমীশিং মরু ওইনা অৱাং-নোংপোক্তগী এগ্রি-পেরিশেবলশিংসু শিপ তৌদুনা মসি লাইফ লাইন অমা ওইরি হায়বা উৎখি। হৌজিক্তি কৃশী উরান্না সরকারগী মথংগী ফোকেল পোইন্ত ওইরকপগা লোইননা এয়র কার্গো অসি ভারত্তা লৈরিবা সিভিল এভিএসন সেক্তরগী অপুনবা গ্রোথ হেনগৎহন্নবা মরু ওইবা ফোর্স অমা ওইরক্লবা য়াই।
মেক্রো লেবেলদা য়েংবদা, স্কীম অসিগী তশেংবা কান্নবশিং অসি অরোইবদা অচৌবা ইকনোমিক পেবেকশিংগী মওংদা ওইরকপা য়াই। ইন্তর্নেস্নেল সিবিল এভিএসন ওর্গনাইজেসন (আই.সি.ক্যু.এ.)না পাঙথোকপা স্তদী অমনা এভিএসন সেক্তরগী আউতপুৎ অমসুং ইম্প্লোইমেন্ত মল্তিপ্লাইয়রশিং অসি মথংশিৎনা ৩.২৫ অমসুং ৬.১০ ওই হায়বদি এয়র ত্রান্সপোর্ত্তা লুপা ১০০ চাদিং তৌবা খুদিংদা ইকনোমিক আউতপুৎতা লুপা ৩২৫ শরুক তম্মি; অমসুং এয়র ত্রান্সপোর্ততা হকথেংননা থবক ১০০ পীবা খুদিংদা শেন্মীৎলোন্দা অপুনবগী ওইনা থবক ৬১০ পীরি। লাইবক ফবদি সরকার অসিনা মসিগী পোতেন্সিএল অসি ঙন্না খঙবীদুনা এভিএসন সেক্তরদা প্রোএক্তিব ওইনা শৌগৎলি অমসুং থবক তৌরি।
কোবিদ-১৯গী মমাংদা, ভারত অসি এফ.ৱাই. ২০দা পেসেঞ্জর মিলিয়ন ৩৪২ হেন্না চৎথোক-চৎশিন তৌবগা লোইননা মালেমগী ওইনা খ্বাইদগী চাউবা দোমেস্তিক এভিএসন মার্কেতকী অহুমশুবা ওইরমখি। মালেমদা লৈরিবা মার্কেতশিংদা কোবিদ-১৯গী চৈথেং নংদ্রিঙৈ ফাওবদা লৈবাক অসিনা মথংগী চহি অহুম ফাওবদি খ্বাইদগী চাউবা ওভরওল মার্কেতকী অহুমশুবা ওইগনি হায়না পান্নরমখি। অদুম ওইনমক মালেম শিনবা থুংবদা ফ্লাইয়রশিংগী মশিং অসিদা চাউনা খেন্নবা উবা ফংখি। ক্লাইমেৎ কেম্পেন গ্রুপনা পাঙথোকোআ স্তদী অমগী মতুং ইন্না, ভারত্তা ওইথোকপা য়াবা ওইনা ঐখোয়গী য়ুমথোংশিংগী ১% খক্তনা ফ্লাইৎ ৪৫% তোংই, অদুনা ঐখোয়গী পোতেন্সিএল অসি খরা খক্তমক শীজিন্নরি।
মীৎয়েং শান্না উবা ঙম্বা পি.এম. মোদীগী লুচিং মখাদা, সরকারগী মরু ওইবা উরান স্কীম অসিনা অহানবা ওইনা তোংগদৌরিবা ফ্লায়রগী অচৌবা শরুক অমা ফর্স্ত-ক্লাস এ.সি. ত্রেনগী তিকেৎ মমলদা ফ্লাইৎশিং তোংবা ঙমহনখি। অমসুং রিজনেলগী নোংথক্কী লম্বী শম্নহনদুনা ঐখোয়না মীপুম খুদিংমক্তা ফংহন্নবগী অমসুং ঐখোয় পুম্নমক্না “অতিয়া য়ৌবা ঙমগনি” হায়বা ৱাখল্লোন অসি মীপুম খুদিংমক্তা পোকহন্নবগী প্রোসেস হৌরে!
mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng